CELEX: 52015DP0083
Language: ro
Date: 2015-03-25 00:00:00
Title: Decizia Parlamentului European din 25 martie 2015 privind cererea de ridicare a imunității lui António Marinho e Pinto (2014/2191(IMM))

2.9.2016   
            
            
               RO
            
            
               Jurnalul Oficial al Uniunii Europene
            
            
               C 324/14
            
         P8_TA(2015)0083
   Cererea de ridicare a imunității lui António Marinho e Pinto
   Decizia Parlamentului European din 25 martie 2015 privind cererea de ridicare a imunității lui António Marinho e Pinto (2014/2191(IMM))
   (2016/C 324/02)
   
      Parlamentul European,
   
   
               —
            
            
               având în vedere cererea de ridicare a imunității lui António Marinho e Pinto, transmisă la 8 octombrie 2014 de către dl Rodrigo Pereira da Costa, judecător la Tribunalul Districtual Coimbra, (ref. 6076/12.0TDLSB) și comunicată în ședința plenară din 12 noiembrie 2014,
            
         
               —
            
            
               în urma audierii lui António Marinho e Pinto, în conformitate cu articolul 9 alineatul (5) din Regulamentul său de procedură,
            
         
               —
            
            
               având în vedere articolele 8 și 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,
            
         
               —
            
            
               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),
            
         
               —
            
            
               având în vedere articolul 157 alineatele (2) și (3) din Constituția Republicii Portugheze,
            
         
               —
            
            
               având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,
            
         
               —
            
            
               având în vedere raportul Comisiei pentru afaceri juridice (A8-0062/2015),
            
         
               A.
            
            
               întrucât judecătorul Tribunalului Districtual Coimbra a transmis o cerere de ridicare a imunității parlamentare a deputatului în Parlamentul European António Marinho e Pinto, în legătură cu o posibilă acțiune în justiție pentru o presupusă infracțiune;
            
         
               B.
            
            
               întrucât, în conformitate cu articolul 9 din Protocolul nr. 7 privind privilegiile și imunitățile Uniunii Europene, membrii Parlamentului European beneficiază, pe teritoriul național, de imunitățile recunoscute membrilor parlamentului propriei țări;
            
         
               C.
            
            
               întrucât, în temeiul articolului 157 alineatele (2) și (3) din Constituția Republicii Portugheze, membrii parlamentului nu pot fi urmăriți penal, arestați, reținuți sau supuși vreunei alte măsuri restrictive de libertate fără acordul prealabil al adunării;
            
         
               D.
            
            
               întrucât António Marinho e Pinto este acuzat de defăimarea unor funcționari din cadrul Baroului portughez;
            
         
               E.
            
            
               întrucât este evident că acuzațiile nu au nicio legătură cu calitatea de deputat în Parlamentul European a lui António Marinho e Pinto, ci cu funcția sa anterioară de președinte al Baroului portughez;
            
         
               F.
            
            
               întrucât acțiunile presupuse nu constituie opinii sau voturi exprimate în cadrul exercitării funcțiunilor de deputat în Parlamentul European, în sensul articolului 8 din Protocolul nr. 7 privind privilegiile și imunitățile Uniunii Europene;
            
         
               G.
            
            
               întrucât nu există suspiciuni potrivit cărora, în spatele procedurii, s-ar afla vreo încercare de obstrucționare a activității politice a lui Antonio Marinho e Pinto (fumus persecutionis), având în vedere că procedura a fost pusă în mișcare înainte ca acesta să-și ocupe locul în Parlamentul European;
            
         
            
               1.
            
            
               hotărăște să ridice imunitatea lui António Marinho e Pinto;
            
         
            
               2.
            
            
               încredințează Președintelui sarcina de a transmite imediat prezenta decizie, precum și raportul comisiei competente, judecătorului Tribunalului Districtual Coimbra și lui António Marinho e Pinto.
            
         
      (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.